### 14.    Beslutning om anlægsbevilling til etablering af ny daginstitution i området Buldervang

**Åbent**

Sagsnr.: 326-2018-37311       J.nr.: 82.00.00           Dokumentnr.:
326-2018-309387

**Sagstype**

Beslutning.

**Resume og sagens baggrund**

På investeringsoversigten for 2018 er der i perioden
2018-2020 afsat et rådighedsbeløb på i alt 20,224 mio. kr. inklusiv
prisfremskrivning til anlæg af en ny institution i området Buldervang til
erstatning for det nuværende [adresse], som beskrevet i Model 3
(Placering ved Lupinvej). Der søges om anlægsbevilling på 1,0 mio. kr. til
forundersøgelser og rådgiverhonorar i forbindelse med opstart af udbud i
totalrådgivning.

**Indstillinger**

Direktøren indstiller, at der gives en anlægsbevilling på
1,0 mio. kr. finansieret af rådighedsbeløbet til anlæg af en ny daginstitution
i området Buldervang, som beskrevet i Model 3 (Placering ved Lupinvej).

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har i forbindelse med budgetaftalen for
budget 2018-2021 afsat i alt 20,224 mio. kr. (i 2019-priser) til opførelse af
en ny institution i området Buldervang til erstatning for det nuværende
Børnehuset Cathrine Christiansen, som beskrevet i Model 3 (Placering ved Lupinvej).

Der er sidenhen udarbejdet et byggeprogram for den nye
institution med inddragelse af pædagogisk personale, forældre og faglige
enheder.

I begyndelsen af 2019 udbydes projekteringsopgaven i en
totalrådgiveraftale, og det forventes, at projektet sendes i entrepriseudbud i anden
halvdel af 2019. Ultimo 2019 forventes selve byggearbejdet igangsat.

I forbindelse hermed søges der en anlægsbevilling på 1,0 mio.
kr. til rådgiverhonorarer, udbud, landmåler, geoteknik med videre.

**Økonomiske konsekvenser**

Der er afsat rådighedsbeløb på i alt 20,224 mio. kr. i årene
2018-2020. Det bemærkes, at rådighedsbeløbet herefter udgør 19,224 mio. kr.

[adresse] bemærkninger er indarbejdet i sagen.

**Økonomiudvalgets møde den 19.
marts 2019:**

Anbefales.